ตั้งครรภ์อยู่ค่ะ ตอนนี้มีอาการปวดท้อง ปวดหลังมากค่ะ จะเป็นไรมั้ยค่ะ แล้วไม่ขับถ่ายด้วยค่ะ
สวัสดีคะ ตอนนี้อายุครรภ์เท่าไหร่แล้วค่ะ เพราะเนื่องจากต้องดูก่อนค่ะ ว่าเกิดเนื่องมาจากว่าคนไข้มีอายุครรภ์มากขึ้นหรือไม่ก่อนนะค่ะ เพราะร่างกายเปลี่ยนแปลงตามอายุครรภ์ที่เพิ่มขึ้นค่ะถ้าอายุครรภ์มาก น้ำหนักขึ้นมาก ก็มีผลทำให้กดกระดูกสันหลัง ทำให้มีอาการปวดหลัง และตัวมดลูกเอง อาจจะไปกดเบียดลำไส้ทำให้มีเรื่องของการขับถ่ายผิดปรกติ อาจจะมีท้องผูก หรือ ถ่ายเหลวได้ และอาจจะมีเรื่องของกรดไหลย้อนได้ค่ะ นอกจากนี้อาจจะเริ่มทำให้มีปัสสาวะบ่อยได้ค่ะ ดังนั้นปรกติถ้าอายุครรภ์มากขึ้นจะแนะนำเรื่องของการผ่อนคลาย นอนตะแคงซ้ายขึ้น และอาจจะลดการออกกำลังกาย แต่ให้พักผ่อนมากขึ้น งดการดื่มน้ำก่อนนอน พยายามรับประทานอาหารอ่อนค่ะ อันนี้เกิดจากการเปลี่ยนแปลงของการตั้งครรภ์นะค่ะแต่ถ้ามีปัญหาเรื่องของปัสสาวะแสบขัด มีไข้ ปวดหลัง อันนี้ต้องมาดูในเรื่องของการติดเชื้อทางเดินปัสสาวะ หรือ กรวยไตอักเสบ ซึ่งมีโอกาสเกิดได้ค่ะ ซึ่งควรรีบได้รับการตรวจอย่างรวมเร็วค่ะ เนื่องจากอาจจะมีผลต่อการตั้งครรภ์ได้ค่ะ ควรพบแพทย์เพื่อตรวจปัสสาวะค่ะรับยาถ้ามีปัญหาการติดเชื้อค่ะตอนนี้คงแนะนำเรื่องของการพบแพทย์ก่อนที่จะรับประทานยาอะไรคะเนื่องจากยาบางตัวผ่านรกและอาจจะเป็นอันตรายต่อทารกในครรภ์ได้ค่ะ